ท่านหญิงคาซูงะ

ท่านหญิงคาซูงะ () หรือชื่อจริงว่า ไซโต ฟูกุ (; พ.ศ. 2122 — 26 ตุลาคม พ.ศ. 2186) เป็นสุภาพสตรีจากตระกูลซะมุไรที่มีชื่อเสียงแห่งยุคอะซุชิโมะโมะยะมะจนถึงยุคเอะโดะ และเป็นนางนมของโทะกุงะวะ อิเอะมิสึ โชกุนรัฐบาลเอะโดะ

 ประวัติ 
ท่านหญิงคาซูงะเกิดในตระกูลซะมุไรที่มีชื่อเสียง เป็นธิดาของไซโต โทะชิมิสึ ผู้ติดตามของอะเกะชิ มิสึฮิเดะ ส่วนมารดาเป็นธิดาของอินะบะ โยะชิมิชิ

เธอสมรสกับอินะบะ มะซะนะริ มีบุตรด้วยกันสามคน หนึ่งในนั้นคืออินะบะ มะซะกะสึ นอกจากนี้ยังรับอุปการะฮตตะ มะซะโตะชิ บุตรของฮตตะ มะซะโมะริ ผู้เป็นที่ปรึกษาของโชกุนอิเอะยะซุ ที่ต่อมาท่านหญิงคะซุงะได้เป็นนางนมของโทะกุงะวะ อิเอะมิสึ และรับบรรดาศักดิ์เป็นนางในชั้นสูง () สูงศักดิ์ยิ่งกว่าสตรีนางใดในปราสาทเอะโดะ

ในปี 2172 เธอเข้าเฝ้าจักรพรรดิ ณ ราชสำนักเคียวโตะ และมีพระกรุณาโปรดเกล้าเลื่อนบรรดาศักดิ์เป็นกรณีพิเศษเป็นนางในชั้นสูงขั้นที่สอง และถูกเรียกอย่างยกย่องว่า ท่านหญิงคะซุงะ มาแต่นั้นMurdock, James. (1996)  A History of Japan, p. 3.

ท่านหญิงคาซูงะถึงแก่กรรมเมื่อวันที่ 26 ตุลาคม พ.ศ. 2186 มีพิธีปลงศพ ณ วัดริงโช บุงเกียว กรุงโตเกียว ภายในวัดดังกล่าวได้เก็บรักษาภาพของเธอที่วาดโดยคะโน ทังยู ส่วนย่านคะซุงะในเขตบุงเกียวก็ตั้งตามนามของเธอ

 อ้างอิง 

บรรณานุกรม
 Murdock, James. (1996)  A History of Japan. London: Routledge.

แหล่งข้อมูลอื่น
Jotei: Kasuga no tsubone at IMDB

หมวดหมู่:ผู้หญิงญี่ปุ่น
หมวดหมู่:ซามูไร